ดรากอเบเต

ดรากอเบเต () เป็นวันหยุดและเทศกาลดั้งเดิมของประเทศโรมาเนียที่ฉลองในวันที่ 24 กุมภาพันธ์ ชื่อของเทศกาลตั้งตามดรากอเบเต บุตรของบาบาดอเคีย ซึ่งเป็นตัวละครหลักในปรัมปราว่าด้วยการมาถึงของฤดูใบไม้ผลิอันเป็นจุดสิ้นสุดของฤดูหนาวที่โหดร้าย บางแหล่งข้อมูลเล่าว่าด้วยความใจดีอันยิ่งใหญ่ของเขา ทำให้เขาได้รับคัดเลือกโดยพระนางมารีย์พรหมจารีย์ให้เป็นผู้พิทักษ์ความรัก

วันดรากอเบเตมีอีกชื่อในโรมาเนียว่าเป็น "วันหมั้นของนก" เนื่องขากเป็นช่วงนี้ของปีที่นกหลายตัวจะเริ่มออกหาคู่และสร้างรัง โดยธรรมเนียมยังถือเป็นวันแรกของฤดูใบไม้ผลิ เด็กชายและหญิงจะเก็บรวบรวมดอกไม้และร้องเพลงด้วยกัน สาวโสดจะเก็บรวบรวมหิมะจากพื้นของหมู่บ้าน นำมาละลาย และใช้นำ้ดังกล่าวในการทำน้ำยาวิเศษตลอดทั้งปี ผู้ที่เข้าร่วมการฉลองดรากอเบเตว่ากันว่าจะมีสุขภาพดีตลอดทั้งปี ปราศจากโรคภัยไข้เจ็บ โดยเฉพาะจากไข้ ในปัจจุบัน ดรากอเบเตยังคงมีสถานะเป็นวันคู่รัก คล้ายกีบวันวาเลนไทน์

ในชนบทของโรมาเนียยังคงมีธรรมเนียมที่ให้เด็กชายและหญิงออกไปตามป่าไม้ เก็บรวบรวมดอกไม้มาไว้ที่บ้าน เมื่อถึงบ้านจะให้เด็กชายวิ่งไล่จูบเด็กหญิง ถ้าเด็กหญิงคนนั้นถูกใจก็จะยอมให้เด็กชายคนนั้น ๆ จูบ และจะ่าวขานว่า "ดรากอเบเตจูบเด็กหญิง"

ดูเพิ่ม
 เมิร์ตซีชอร์ - เทศกาลฉลองฤดูใบไม้ผลิและการเจริญพันธุ์อีกเทศกาลของโรมาเนีย

อ้างอิง

Category:วันฉลองความรัก
Category:กุมภาพันธ์
Category:วัฒนธรรมโรมาเนีย